ചേനപ്പാടി കരക്കാര് പാളത്തൈര് സമര്പ്പിച്ചു പൊന്കുന്നം: തിരുവാറന്മുളയപ്പന് പാളത്തൈര് സമര്പ്പിച്ച് ചേനപ്പാടി ഗ്രാമം. പതിവുപോലെ ജന്മാഷ്ടമി സദ്യക്ക് വിളമ്ബുന്നതിനുള്ള തൈര് ചേനപ്പാടി കരയുടേതായി വാഴൂര് തീര്ഥപാദാശ്രമ കാര്യദര്ശി സ്വാമി ഗരുഢധ്വജാനന്ദ തീര്ഥപാദരുടെ നേതൃത്വത്തിലാണ് ആറന്മുളയില് സമര്പ്പിച്ചത്. ചേനപ്പാടി പാര്ഥസാരഥി ഭക്തജനസമിതിയുടെ നേതൃത്വത്തില് ഭക്തര് ആറന്മുളയിലെത്തി ഭഗവാനെ ദര്ശിച്ച് സമര്പ്പണത്തില് പങ്കെടുത്തു. ചേനപ്പാടി കിഴക്കേക്കര ഭഗവതിക്ഷേത്രത്തില് നിന്നാണ് ഇന്നലെ രാവിലെ പാളപ്പാത്രങ്ങളില് തയാറാക്കിയ തൈരുമായി പുറപ്പെട്ടത്. വാഴൂര് തീര്ഥപാദാശ്രമത്തില് നിന്നുള്ള തൈരുമുണ്ടായിരുന്നു. കൂടാതെ ആശ്രമത്തില് നിന്ന് ആറന്മുളയപ്പന് നേദിക്കാനുള്ള വെണ്ണയും സമര്പ്പിച്ചു. വര്ക്കിംഗ് വിമണ്സ് കൂട്ടായ്മപൊന്കുന്നം: സ്ത്രീ സുരക്ഷയ്ക്ക് സ്ത്രീപക്ഷ കേരളം എന്ന മുദ്രാവാക്യമുയര്ത്തി വര്ക്കിംഗ് വിമണ് കോര്ഡിനേഷന് കമ്മിറ്റികളുടെ നേതൃത്വത്തില് വര്ക്കിംഗ് വിമണ്സ് കൂട്ടായ്മ സംഘടിപ്പിച്ചു. വാഴൂര് ഏരിയാ കമ്മിറ്റി പൊന്കുന്നത്ത് സംഘടിപ്പിച്ച കൂട്ടായ്മ കോഓര്ഡിനേഷന് ജില്ലാ കമ്മിറ്റിയംഗം റെജീനാ റഫീഖ് ഉദ്ഘാടനം ചെയ്തു. വി.പി. രാജമ്മ അധ്യക്ഷത വഹിച്ചു. മിനി സേതുനാഥ്, അമ്ബിളി, ഗിരിജാ മണി ബാലകൃഷ്ണന്, അമ്മിണിയമ്മ പുഴയനാല്, ശീതള സുഭാഷ് എന്നിവര് പ്രസംഗിച്ചു.